### 15.    Beslutning om frigivelse af rådighedsbeløb til vedligeholdelsesarbejder på havnene i 2018

**Åbent**

Sagsnr.: 326-2017-35296       J.nr.: 08.03.26           Dokumentnr.:
326-2017-336013

**Sagstype**

Beslutning.

**Resume og sagens baggrund**

Der er på investeringsoversigten for 2018 afsat et
rådighedsbeløb på i alt 2,3 mio. kr. til vedligeholdelsesarbejder på havnene.
Der søges om en anlægsbevilling på 2,3 mio. kr. til igangsættelse af
vedligeholdelsesarbejder på havnene.

**Indstillinger**

Direktøren indstiller, at der gives en anlægsbevilling på i
alt 2,3 mio. kr. til vedligeholdelsesarbejder på havnene finansieret af det
afsatte rådighedsbeløb til vedligeholdelsesarbejder på havnene i 2018.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Vedligeholdelsesarbejder på de fire havne [adresse], [adresse],
[adresse] og Sejerø planlægges og udføres efter en vedligeholdelsesplan, der er en
del af en tilstands- og vedligeholdelsesrapporten for havnene. Senest er der
investeret 10,3 mio. kr. til etablering af en ny kaj på [adresse].

Til gennemførelse af arbejderne, afsætter
Kommunalbestyrelsen 5,3 mio. kr. årligt som anlægsmidler. I 2018 er en del af
midlerne dog afsat sammen med yderligere 6 mio. kr. til istandsættelsesarbejder
på den gamle vesthavn i Kalundborg, som kommunens overtog i 2016. Der er
således afsat i alt 9 mio. kr. til istandsættelse specifikt af vesthavnen og
2,3 mio. kr. til vedligeholdelsesarbejder på havnene i 2018.

De vedligeholdelsesopgaver, anlægsbevillingen er planlagt
anvendt til, er på [adresse]:

1. Renovering af
molehovedet på midtermolen og erstatning af den eksisterende pæleindfatning med
en ny og tæt azobevæg. Den eksisterende pæleindfatning er i rigtig dårlig stand
og har givet sætningsskader de seneste år.

2. Reparation /
renovering af to kajstrækninger på henholdsvis Nordmolen og Rikke Bach. Der er
tale om gamle Katcha Holm der har haft den konstruktionsfejl, at de er monteret
med friholdere i fyrretræ, hvilket har givet store materialeforringelser i
Solveig Bech efter fyrretræet er rådnet. Det repareres ved at udskifte det
dårlige azobetræ og montere nye friholdere af azobetræ. Hele strækningens
hammer (øverste stykke træ på væggen) er rådden og skal ligeledes udskiftes.

Der er andre mindre projekter der ligeledes er indeholdt i
vedligeholdelsesplanen. De vil indgå som optioner i udbudsmaterialet, og som
vil blive udført i det omfang der er et råderum i anlægsbevillingen.

**Økonomiske konsekvenser**

Der gives en anlægsbevilling på 2,3 mio. kr. til
vedligeholdelsesarbejder på havnene i 2018, finansieret af det afsatte
rådighedsbeløb i 2018. Økonomichefen bemærker, at restrådighedsbeløbet herefter
udgør 0 kr.

**Teknik- og Miljøudvalgets møde
den 30. november 2017:**

Anbefales.

**Økonomiudvalgets møde den 13.
december 2017:**

Anbefales.